Liverpool este o mașină de goluri! A înscris de 11 ori în poarta Spartei Praga
Echipa engleză Liverpool s-a calificat la pas în sferturile Europa League, după ce a eliminat Sparta Praga cu 11-2.
Liverpool a înscris 11 goluri Spartei Praga, Bayer a întors soarta calificării cu goluri marcate în minutele 90+3 și 90+7
Calificarea era jucată încă de la finalul partidei din Cehia, în care jucătorii pregătiți de Jurgen Klopp se impuseseră cu 5-1.
În returul de pe Anfield Road, tabela arăta 4-0 în minutul 14, Nunez, Clark, Salah și Gakpo anesteziind apărarea celor din Praga.
Oaspeții au marcat golul de onoare în minutul 42, după care Liverpool a mai înscris de două ori.
Cel mai spectaculos meci s-a jucat la Leverkusen. Bayer a întors soarta calificării cu Qarabag datorită golurilor marcate de Patrik Schick în minutele 90+3 și 90+7. Oaspeții au jucat în inferioritate din minutul 62, după eliminarea lui Jafarguliyev.
O situație oarecum asemănătoare a fost și la Atalanta. Sporting a deschis scorul în minutul 33 și era calificată, după 1-1 în tur, dar echipa italiană a punctat de două ori în repriza secundă.
Rezultate din returul optimilor Europa League:
Liverpool – Sparta Praga 6-1 (marcatori: Nunez 7, Clark 8, Salah 10, Gakpo 14, 55, Szoboszlai 48 / Birmancevic 42); în tur, 5-1
Atalanta – Sporting 2-1 (Lookman 46, Scamacca 59 / Goncalves 33); 1-1
Bayer Leverkusen – Qarabag 3-2 (Frimpong 72, Schick 90+3, 90+7 / Zoubir 59, Juninho 67; oaspeții au jucat în inferioritate din minutul 62, după eliminarea lui Jafarguliyev); 2-2
Brighton – AS Roma 1-0 (Welbeck 37); 0-4
De la ora 19:45 s-au jucat meciurile: West Ham United – Freiburg 5-0 (0-1), Rangers FC – Benfica Lisabona 0-1 (2-2), Slavia Praga – AC Milan 1-3 (2-4) și Villarreal – Olympique Marseille 3-1 (0-4).
Rezultate din returul optimilor Conference League:
Aston Villa – Ajax 4-0 (Watkins 25, Bailey 60, Duran 75, Diaby 81; oaspeții au jucat în inferioritate din minutul 66, după eliminarea lui Mannsverk); 0-0
Club Brugge – Molde Olsen 3-0 (45+2, 48, Skoras 70; 1-2
Lille – Sturm Graz 1-1 (Santos 43 / Biereth 45+1); 3-0
Maccabi Tel Aviv – Olympiakos 1-6, după prelungiri (Zahavi 57-p / Podence 10, Fortounis 36, El Kaabi 45+3, 65, Jovetic 93, El Arabi 103); 4-1
De la ora 19:45 s-au jucat meciurile Fenerbahce – Royale Union SG 0-1 (în tur, 3-0), Fiorentina – Maccabi Haifa 1-1 (4-3), PAOK – Dinamo Zagreb 5-1 (0-2) și Plzen – Servette 3-1, după loviturile de departajare (0-0).